Сегѡ̀ у̀бо бж҃е́ственнагѡ свобожде́нія, сп҃си́телю мо́й, и а́зъ жела́ю, да разрѣши́ши мя̀, мно́гими грѣхи̂ свя́зана, и да сотвори́ши возсія́ти живоно́сному свѣ́ту воскрс̑нія твоегѡ̀ во мра́чнѣй душѝ мое́й:ви́жду бо безчи́слєнныя щедрѡ́ты и неизрече́нное чл҃вѣколю́біе твоѐ, я́кѡ не то́чію ѿ небытія̀ въ бытіѐ мя̀ приве́лъ єсѝ, и ѡ́браза твоегѡ̀ подо́біемъ украси́въ, всея̀ до́льнія тва́ри влады́ку мя̀ поста́вилъ єсѝ, но и посе́мъ па́дша съ высоты̀ и врагу̀ порабо́тившася ника́коже ѡста́вилъ єсѝ, но, искупи́въ мя̀ безцѣ́нною кро́вію твое́ю, бл҃года́тію креще́нія снабди́лъ мя̀ єсѝ, да востеку̀ на пе́рвое достоя́ніе